पाएं अपने शहर की ताज़ा ख़बरें और फ्री ई-पेपरडाउनलोड करें
जमीनी विवाद में एक महिला की हत्या के मामले में फरार 7 में से 4 आरोपियों को पुलिस ने गिरफ्तार कर लिया है। आरोपियों की तलाश में पुलिस कई दिन से जुटी थी। 27 अप्रैल को जिले के मधुसूदनगढ़ थाना क्षेत्र के ग्राम वापची में दो पक्षों के बीच हुए खूनी संघर्ष में एक पक्ष के 7 लोगों ने दूसरे पक्ष के 5 लोगों पर जानलेवा हमला कर लाठी, डंडों से मारपीट कर गंभीर घायल कर दिया था।
इस दौरान घायल रविया बाई यादव की मौत हो गई थी। राजपाल यादव, कुंवर लाल यादव, माखन यादव, धनपाल यादव, -भैयालाल यादव, बने सिंह यादव और -सोनू यादव निवासीगण ग्राम वापची पर हत्या, हत्या के प्रयास एवं बलवे की धारा में प्रकरण दर्ज किया था। एसपी राजीव कुमार मिश्रा ने थाना प्रभारी मधुसूदनगढ़ जयवीर सिंह बघेल को जल्द से जल्द आरोपियों को पकड़ने के लिए कहा था। पुलिस ने राजपाल, कुंवर लाल, माखन, धनपाल को गिरफ्तार कर लिया है। सभी आरोपी अपने परिवार सहित भाग गए थे। इनके घरों में ताले लटके हुए थे। पुलिस इनके ठिकानों पर दबिश दे रही थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn